open-index/open-wikipedia-markdown huggingface dataset:
Сегед

**Сегед**,  *Szeged*,  *Segedin*,  *Segedin*,  *Partiscum* — 159-тысячный город з правами жупы на юговыходѣ Мадярщины, в жупѣ Чонград-Чонад, административный центер жупы и округа Сегед, пристав на рѣцѣ Тиса, поблизь од троймеджа Мадярщины, Румынии и Сербии. Третий найвекшый подля обывательства по Будапештѣ и Дебреценѣ.

## История
Первый раз в историчных документах ся споминать в хартѣ краля Бейлы III. з року 1183 под назвов Циггедин (Ciggedin). Розвивав ся яко центер торговлѣ, в том числѣ сольов. Спустошеный в добѣ монголского впада до Европы (1241–1242). В року 1247 достав городскы привилегии. Под далшым ростом османской грозбы достав вызнам военско-политичного центра: в часѣ панованя Жигмонда Луксембургского быв обнесеный мурами. В року 1444 ту подписали мадярско-турецке примирѣня. Од року 1498 достав статус кральовского вольного города. В року 1526 спустошеный турецкым войском и входив до Османской империи под турецков назвов Сегедин, Segedin аж до року 1686, коли быв взятый австрийскым войском и прилученый ку землям Габсбургох. Быв в числѣ центрох  войны за независимость Мадярского кральовства (1848–49). В року 1854 споеный желѣзницьов з Пештом. В року 1919 быв сѣдлом правой влады, котра придусила Мадярску Совѣтску Републику. В рокы Другой свѣтовой войны 11. децембра 1944 выслободженый Червенов армадов. Од року 1962 административный центер жупы Чонград, котрой назва од року 2020 Чонград-Чонад.

## Газдовство
Велика часть промысловых товарень социалистичной добы (потравиновы, текстилно-конфекчны, деревообробны, скорарско-обувны, машинарскы, гумарскы) по року 1990 заникли. В сучасности ведучым конарьом зоставать потравинарство: мясо- и молокопродукты, конзервы, присмачкы, вино, палинка. 

Сегед — центер ропо- и газодобываючого региона Южна Низина: добыча ропы около , 2012 (мадярскый концерн *MOL*); земного газа (канадска компания *Falcon*); подземный газозбор (капацита ) и переробка земного газа. Тыж звязане з тым машинарство продукуе обладунок про ропный и газовый промысел.

## Жерела и одказы
*  
* 
* 
* **Трёшников А. Ф.** Географический энциклопедический словарь: Географические названия. /Гл. ред. А. Ф. Трёшников. — 2-е изд., доп. — М.: Сов. энциклопедия, 1989.— 592 с.  

## Референции

Катеґорія:Населены пункты Мадярьска
Катеґорія:Міста
Анця

**Анця** — україньска вокално-инштрументална група, взникла в року 2016 в Мукачовѣ. Співають в русиньскім і україньскім языку (фолк-музика в модерном аранжованю).

## Жерела и одказы
* '''Официалный сайт''' (Фейсбук)
* Албум
* "Дримба" (премєра 2022)
* Гурт «Анця» — про перемогу на Ukrainian Song Project та магічний фольк
* Закарпатські гурти «Рокаш» і «Анця»: нове звучання та «русинська бесіда»

## Референции

Катеґорія:Ансамблы
Катеґорія:Русиньскы співаци
Катеґорія:Русиньскы ансамблы
Очковська могыла

**Очковська могыла** є могыла на Словеньску зос бронзовой добы. Быв ту похованый незнамый князь Велатїцкой културы. Очковська могыла є націонална културна памятка Словеньской републікы. Находить ся пры селі Очков у окресі Нове місто над Вагом.

Катеґорія:Бронзова доба
Катеґорія:Могылы
Умберто Еко

**Умбе́рто Е́ко**,  *Umberto Eco*, * 5. януар 1932,  Алессандрия, Италия – †16. фебруар 2016, Милано, Италия — талианскый семиолог, писатель, литературознатель, медиевиста и филозоф.

Найвекшу свѣтову славу достав не як ученый, но як писатель. Его первый роман *Ймено ружѣ* (1980) нараз став ся бестселером.

## Биография
Походив з родины Джулио Еко, книговода, и Джованны Еко (родж. Бизио). На желаня отця зачав ся учити на правника на Туринской универзитѣ, але скоро лишив и перейшов на середновѣку филозофию. 
По закончѣню (1954) з дизертачнов роботов о естетицѣ Томаша Аквинского достав ступень PhD и роботу на RAI (Талианска радио-телевизия), де быв редактором програм о културѣ. В роках 1956–1964 преподавав на своей alma mater, выимши рокы военчины (1958–1959), пак выучовав во Флоренции и Миланѣ, а наконець, в року 1971 прияв пост професора семиологии Болоньской универзиты. В 1970-х роках зачинать сполупрацовати з выдавательствами и новинками, де публиковав циклы статей, часто под псевдонимом Dedalus, котры пак выдавав окремыма книжками.

Зыскав репутацию медиевисты и  семиолога м выступовав на семинарах и з циклами лекций на розличных универзитах и в културных центрах по цѣлому свѣту. В септембрѣ 1962 оженив ся з Нѣмкыньов Ренатов Рамге, умѣлствознательков. Мали двое дѣти — сына и дѣвку.

## Творба
Его скоршы згледованя были в области естетикы, основна робота в той области была *Отворене дѣло* (Opera aperta, 1962; перевыданя 1972, 1976), в котрой твердить, же векшой части сучасной музикы, поезии символистох и литературѣ (як Франц Кафка, Джеймс Джойс), принципиално призначна нееднозначность и читатель мав бы май активно брати участь в интерпретации творчого дѣла. Еко выступив з критиков штруктурализма, твердячи, же в реалности штруктуры не ествують, а суть лем помочным методом научных теорий: *Штруктура, котра хыбить* (La struttura assente, 1968).

Тоты закладны постулаты назорно указав во своей литературной творбѣ. Романы *Ймено ружѣ* (Il nome della rosa, 1980), *Фукоово кывадло * (Il pendolo di Foucault, 1988), *Остров попредного дня* (L'isola del giorno prima, 1994) суть навонок зовсѣм иншакы историчнов добов, темов, поставами, але суть подобны своев нееднозначностьов, богатством натякох, спрятаных цитатох, филозофскым подтекстом.

## Интересны факты
* Еко участнив ся на вшелиякых проектах: интернетовых, публичных лекциях, створѣню цедечок ай инше, але мав едно табу: за свою довгу карьеру ученого и литератора лем двараз выступив на телевизии, ачей зато, же в року 1959 быв пропущеный з RAI.
* Еко ся часто послужовав информациов з Википедии, хоть там ся стрѣчать и кламство, але, подля него, розумный чоловѣк годен тото выяснити.
* На его честь названа мала планетка (13069) Umbertoeco.

## Жерела и одказы
* 
* 
* 
* 

## Референции

Катеґорія:Писателї
Катеґорія:Філозофы
Катеґорія:Литературознателе
Нойбуков

**Нойбуков**  *Neubukow* — варош Германии, в земли Мекленбург – Передня Померания, в округу Росток.

## История
Назва вароша походить од славянского слова *бук* во формѣ адъектива *буковый*, а то одображено ай на гербѣ. Уже в року 1260 задокументована его латинска назва *novum oppidum Bukow* (новый город Буков).

## Вызнамны родаци
* Гайнрих Шлиман (1822–1890), объявитель Трои

## Жерела и одказы
* 
* 

## Референции


Neubukow Rathaus.jpg|Радниця
Голландская ветряная мельница г. Нойбуков.jpg|Вѣтряный млин
Водяная мельница г. Нойбуков.jpg|Водяный млин
NeubukowSchliemannTafel.jpg|Памятна табла Шлимана

Катеґорія:Населены пункты Германии
(13069) Умбертоеко

**(13069) Умбертоеко** — планетка главного паса астероидох. Объявив планетку 6. септембра 1991 Ерик Валтер Елст в обсерватории Верхнього Прованса и дав ей назву на честь талианского писателя, семиолога Умберто Еко (1932–2016).

Планетка *(13069) Умбертоеко* ся обертать довкола Сонця з периодом  на середньом одстояню . Розмѣр планеткы , период властной ротации .

## См. тыж
* Главный пас астероидох

## Жерела и одказы
* '''JPL Small-Body Database''' Browser on 13069 Umbertoeco (1991 RX1) 
* '''Анимация орбиты''' планеткы 13069 Умбертоеко

## Референции

Катеґорія:Астрономія
Умбертоеко
(2931) Маяковскый

**(2931) Маяковскый**,  *2931 Mayakovsky (1969 UC)* — планетка главного паса астероидох. Объявила планетку 16. октобра 1969 Людмила Черных в Крымской астрофизичной обсерватории и по часѣ была она названа на честь совѣтского поета Владимира Маяковского (1893–1930)..

Планетка *(2931) Маяковскый* обѣгать довкола Сонця з периодом  на середньом одстояню . Розмѣр планеткы , период властной ротации .

## Жерела и одказы
* '''JPL Small-Body Database''' Browser on 2931 Mayakovsky (1969 UC) 
* '''IAU Minor Planet Center''' on (2931) Mayakovsky = 1969 UC = 1977 JR = 1979 VP3 = 1979 YF2 = 1983 PQ 
* '''Анимация орбиты''' планеткы (2931) Mayakovsky
* **Schmadel, Lutz D.** Dictionary of Minor Planet Names. — Fifth Revised and Enlarged Edition. — B., Heidelberg, N. Y.: Springer, 2003. — P. 241. —  

## Референции

Катеґорія:Астрономія
Маяковскый
Стратиграфия

**Стратигра́фия**, од  *stratum* пасмо, слой +  *γράφω*  пишу, рисую — наука, конарь геологии, котрый штудируе хронологичну поступность формованя горнин, их зачаточны просторовы уложѣня

Стратиграфия творить основу историчной геологии, а ей принципы и методы ся поуживають в таких областях, як ропна геология и археология.

## История
Теоретичны заклады стратиграфии поклав католицкый священик Николас Стено,  *Nicolaus Stenonius* (1638–1686), котрый установив основный закон стратиграфии: «В нерушаных геологичных пасмах глубше положены суть давнѣйшы» (1669).В другой половцѣ XIX. стороча были означены основны геологичны системы и их хронологична поступность. 

В року 1878 быв основаный *Меджинародный геологичный конгрес (IGC)*, котрый пробовав штандартизовати стратиграфичну скалу. По неуспѣшных пробах быв основаный в року 1961  *Меджинародный союз геологичных наук (IUGS)*, котрый створив *Меджинародну комисию стратиграфии* (ICS), што мать тоту роботу докончити. 

## Актуалный стан
Стратиграфичны згледованя передо вшиткым занимають ся седиментныма горнинами, но тыж  штудирують пасмовиты магматичны горнины (творены потоками лавы) або метаморфичны горнины. Меджи найстаршыма методами стратиграфии были литостратиграфия (означѣня пасма на основѣ типу горнины), биостратиграфия (означѣня пасма на основѣ найденых там скамѣнѣлости) и др., в ходѣ далшых згледовань ся вывинули магнетостратиграфия, климатична стратиграфия, сейзмична стратиграфия и др. 
Меджинародна комисия стратиграфии* (ICS) регуларно публикуе найновшу хроностратографичну скалу на своем официалном сайтѣ. *Актуална стратиграфична таблиця* доступна в интерактивном режимѣ по англицкы, а тыж в 
формѣ документа або рисунка на вецеро языках.

== Жерела и одказы ==
* 
* 
* *'Білецький В. С. ** (ред.):  Мала гірнича енциклопедія. В 3 т. — Том 3. С–Я  — Донецьк: Східний видавничий дім, 2013 
* **Прохоров А. М. '''(гл. ред.): Большой энциклопедический словарь — Москва: Советская энциклопедия, 1993. — 1630 с.  

## Референции
Миксат, Калман

**Ка́лман Ми́ксат**,  *Mikszáth Kálmán*, *16. януар 1847, Склабоня — †28. май 1910,  Будапешт — познатый мадярскый писатель, новинарь, автор романох, повѣдань и есейох.

## Биография
Походив з дробнонемешской родины, отець му мав даколько голды ораницѣ, ай быв тыж арендаш сельской корчмы и гентешства, так будучый писатель од малости выростав меджи простым людом. По матурѣ на евангелицкой гимназии в Банской Щавници (1866) учив ся на правника на Будапештской универзитѣ (1866–1869, не скончив) и од року 1871 став на службу помочником солгабирова Матяша Маукса в Балашшадярматѣ, з котрого дѣвков, Илонов, против волѣ своих родительох ся оженив в юлу року 1873, а неодовго ся молоды перенесли до Будапешту, де ладив жити з писательства. Жили в нуждѣ, бѣдовали, наконець Илона похворѣла ся, лишила го и одышла до своих родительох. Рокы были розведены, аж коли солвентность Калмана Миксата ся ушорила, 31. децембра 1882, побрали ся другый раз. Мали трое дѣти: Калмана, Алберта и Яноша (тот умер в дѣточых роках). Од року 1887 до конця живота Миксат быв посланцьом парламента. В року 1889 выбраный за дописного члена Мадярской академии наук, в року 1905 — за повного.

## Литературна творба
Од року 1871 публиковав есеи и повѣданя в будапештянскых новинках. В року 1874, уже бѣдуючи в Будапештѣ, за послѣднѣ гроши выдав двотомник з невыразнов назвов *Повѣданя* (Elbeszélések), але тот не зробив жадный ефект. Тогды одышов на новинарску роботу до Сегеду, де му ай финанчно ся вело лѣпше. В Сегедѣ вызрѣв ай писательскый талант Миксата, ай идея двох далшых зборникох повѣдань з добрѣ познатого му живота Горных Угер, тоты два зборникы новел, котрым не было пары в дотогдышной мадярской литературѣ, и з котрыма намах став ся едным з найвекшых писательох.

Тоту литературну славу собѣ добыв зборниками повѣдань *Побратимы Словаци* (A tót atyafiak, 1881) и *Добры половцѣ* (A jó palócok, 1882), в котрых з глубоков симпатиев и гумором, але и кус идилично, указав селянскый живот.

Скорша творба Миксата  ещи доста романтична. Ближе ку концю стороча ставать ся вецей реалистичным  писательом каждоденного живота, котрый указовав з розумѣньом и сочувством, але и мав доста одвагы остроумнов сатиров цѣховати недостаткы сполочности. В року 1894 году опубликовав свой первый роман *Обсѣданя Быстрицѣ*.(Beszterce ostroma)

## Жерела и одказы
* 
* 
* 
* 

## Творба на вебу

*  Mikszáth Kálmán művei a Project Gutenbergen 
* Кальман Миксат — Собрание сочинений в шести томах. М.: Художественная литература, 1966-69.

## Референции

Катеґорія:Мадярскы писателе
Катеґорія:Мадярскы новинаре
Катеґорія:Посланцьове парламента
Володимир Зеленьскый

**Володи́мир Зеле́ньскый** (; , Кривый Ріг, Днїпропетровска область, Україньска ССР, СССР)&nbsp;— днешный презідент Україны, котрый быв выбраный в 20. мая 2019, шестый у тій функції. 

## Референції

Катеґорія:Презіденты Украины
Катеґорія:Політічны лідеры
Тиринс

**Тиринc**,  *Τίρυνς* — доисторичный город в  старовѣкой Греции, познатый своима архитектурныма позостатками гомеровской добы.

В середной бронзовой добѣ ту пришли люде зоз сѣвера, котры, як ся покладать, говорили скоршым вариантом давногрецкого языка. На роздѣл од насилных вломлѣнь такых приходникох в иншы области, их прибытя до Тиринсу, як ся указало, было мирным. Тиринс вывинув ся на центер микенской, циже поздноеладской, културы. Тиринс положеный на гребѣню ровнины меджи Навплиев (нынѣшный Навплион) и Микенами.

Тиринс быв збуряный около року 468 до н. е.. Роскопаный в роках 1884–1885 археологами Гайнрихом Шлиманом и Вилгелмом Дерпфелдом. Од року 1999 мать статус свѣтового дѣдицтва UNESCO, Ref: 941.

## Жерела и одказы
* **Засяг Микенской цивилизации** //
* 

## Референции
Склабина

**Склабина**,  *Sklabiná*,  *Mikszáthfalva*, до року 1899 *Szklabonya* – село в окресѣ Великый Кртиш Банскобыстрицкого краю Словакии.

## Обывательство

Подля списованя з року 2001 народностне зложѣня обывательства было:
* Словаци – 94,05%
* Чехы – 0,58%
* Ромы – 2,33%
* Украинцѣ – 1,87%
* Мадяре – 0,7%

Зложѣня подля вѣровызнаня (2001) было::
* римокатолици – 92,07%
* грекокатолици – 0,12%
* евангелици – 2,22%
* православны – 2,1%
* атеисты – 2,92%
* не повѣли – 0,47%

## Вызнамны родаци
* Калман Миксат (1847–1910), мадярскый писатель

## Жерела и одказы
* 

## Референции


Sklabiná - kostol sv. Mikuláša.jpg|Хр. св.Микулаша
Sklabiná - Kaplnka.jpg|Каплиця
Sklabiná - Pekáreň.jpg|Пекарня
Sklabiná - Socha Panny Márie.jpg|Дѣва Мария
Sklabiná - stará ľudová architektúra.jpg|Дом людового штилу
Семиотика

**Семио́тика**, або **семиоло́гия**, од  *σημειωτική* <  *σημεῖον* 'знак' — наука о розличных системах знакох, што суть поуживаны  в процесах комуникации на пересыланя информации. Назва *семиология* внесена швайчарскым лингвистом Фердинандом де Соссюром (1857–1913), котрый курто означив ю як «згледованя живота знакох в сполоченствѣ». Ученый, шпециализованый в той области ся называть **семиолог**.

Основне понятя семиотикы — знак. Предметом семиотикы суть штудии общых властности знакох, типы знакох,
закономѣрности штруктуры знаковых систем, независимо од их конкретного обсягу, способы интерпретации знакох и подобне. Примѣрами знаковых систем суть природна людска бесѣда, всякы штучны языкы, системы музичных знакох итд.

Семиотику складують три роздѣлы: 
* синтаксис — правила злучѣня едного знака з иншым и створѣня знаковых систем; 
* семантика — правила придаваня вызнаму знакам и знаковым системам;
* прагматика — синтактико-семантичны особливости знакох в практичном хоснованю. 

Закладателями семиотикы ся поважують независимо  и Чарлз Сандерс Пирс (1839–1914), америцкый математик и логик. 

Поява семиотикы як наукы тѣсно звязана з розвойом штруктурной лингвистикы, кибернетикы, логикы и теории информации. Шпециалну систему знакох або сигналох, котра служить на  пересланя вѣсти, называють кодом. Практична важность семиотикы выросла в новой области кибернетичных згледовань, означованых общов назвов «штучный интелект».

## Жерела и одказы
* 
* 
* 
* 

## Референции
Рібозома

Рібозомы суть немебрановы бунковы орґанелы находячі ся у вшыткых знаных бунках окрем вірусів. Головнa задача є співпраца коло біосінтезі протеінів.

## Зложіня
Є то мала частка з діаметром 20 аж 30 нм. Рібозома ся складать із двох третин з рібозомной кыселины рРНК а єдной третины протеінів. Кажда рібозома дасть ся роздїлити на велику і малу субєдниніцю. Існують роздїлы в зложіню меджі прокаріотичныма і еукаріотичныма рібозомамы. Орґанелы як мітохондрії і хлоропласты у еукаріотичных орґанізмах мають свої властны рібозомы. Рібозомы находять ся вольны в цітоплазмі або суть поїманы на ендоплазматичнім ретікулумі.

## Функція
Головнов функціёв рібозомі є творіня протеінів - біосінтез протеінів. Біосінтез зачинать транскріпціёв, переписом інформації з ДНК до мРНК, котра ся выконує в ядрї бункы. Пак є мРНК траспортована з ядра бункы до цітоплазмі де ся дїє транслація. Під час транслації перекладають рібосомы ґенетічну інформацію включену в мРНК, што суть тринуклеотідны кодоны, выняти одповідны анімокыселины а прикапчати до поліпептідного ланця, котрый ся потім стане протеіном. 

## Жрідло
https://biopedia.sk/bunka/ribozomy

## Референції


Катеґорія:Цитология
Катеґорія:Органелы
Медиевистика

**Медиевистика**, од  *medii aevi* *середны вѣкы* — конарь истории, котрый штудируе середновѣку историю в Европѣ (в широком смыслѣ в цѣлом свѣтѣ). В сучасности во векшинѣ держав середновѣком ся поважуе доба V. – XV. стороча. Часточно **медиевисты** (учены той шпециализации) занимають ся периодом, сягаючым аж до половкы XVII. стороча, котрый тѣсно звязаный зоз середновѣком.

## История медиевистикы
История середновѣку была объектом описох, складеных тогочасныма хроничарями ай историками, авшак як окремый период по первый раз была выдѣлена талианскыма гуманистами добы Ренесанции.
Идучи за тов гуманистичнов традициов, од XVII. стороча историю людства зачали дѣлити на три добы: старовѣк, середновѣк и нововѣк. Значить, круг жерел з истории середновѣку был пущеный в ток и опубликованый учёныма XVII. – XVIII. стороча.

Етаблованя медиевистикы як научной дисциплины односить ся ку XIX.сторочу. Тогочасны историкы-позитивисты намагали ся перетворити историю на «точну науку», што потребовало компликованой выгледовательской методикы, строгой жереловой анализы на основѣ вонкашной и внуторной критикы жерел, поровнаня информаций розличных материалох, реконштрукцию скрытой информации. Вдякы новой якости истории и знаня в XIX.сторочу появив ся напрям *социална история*, найвыразнѣйше представленый во Франции в роках 1830–1840 (О.&nbsp;Тьерри и Ф.&nbsp;Гизо), в котром были заложены основы представ о «социалной стратификации» сполочества. Зачала ся громадна робота историкох в архивах, котры ся перетворили на научны организации. Появили ся шпециализованы историчны научны часописы: *Historische Zeitschrift* (од 1859), *Revue historique* (од 1876), *English His­torical Review* (од 1886); великы зборникы историчных жерел окремых держав: *Monumenta Germaniae Historica*,
*Recueil des historiens des Gaules et de la France*, *Histoire littéraire de la France*, *Calendars of State papers*,
*Rerum britannicarum medii ævi scriptores* итп.

## Интересны факты
* Медиевистами были писателе Николай Гоголь на выходѣ Европы и Валтер Скотт на западѣ.
*  В року 1755 опубликована зберька анекдотох середновѣка обсягом 480 сторон.

## Жерела и одказы
* 
* 

## Референции
Янош Чонка

**Янош Чонка**,   *Csonka János*, *22. януар 1852, Сегед – †27. октобер 1939, Будапешт — мадярскый инженер и вынаходник карбуратора (в сполуавторствѣ з Донатом Банки), котрый запатентовали 11. фебруара 1893.

## Биография
Янош Чонка быв наймолодшым сыном познатого в Сегедѣ ковача Винцента Чонкы (*Tsonka Vince*), котрый во своей майстерни выробляв вшелиякы направы з метала: од обладунку про млины до дохторскых серсам. В родинѣ Винцента Чонкы ай Илоны Добов (*Dobó Ilona*) было семеро дѣти. Закончивши школу в Сегедѣ и освоивши отцьово ремесло, Янош Чонка побрав ся на штудийну дорогу до Австрии, Швайцу, Франции, и Споеного кральовства по великых фабриках точной механикы и моторового промысла. По вернутю, ещи лем 25-рочный, став ся ведучым майстернѣ при Будапештской технологичной универзитѣ, де ся конштруовали, выробляли и продавали розличны експерименталны машины, и едночасно ся учили штуденты, будучы инженеры. Янош Чонка сполупрацовав з професором универзиты Донатом Банки, дипломованым инженером и вынаходником. Ведучым универзитной майстерни быв до року 1925, коли пензионовав. Уже яко пензиста отворив автомайстерню, што пак выростла на Машинарску фабрику Чонка (*Csonka Gépgyár*), котра вдякы своей якостной продукции успѣшно фунговала и в часѣ кризы , а в року 1948 была знароднена и достала назву Фабрика малых моторох и машин (*Kismotor és Gépgyár*).
 
## Конштрукции и вынаходы
### Моторы
* 1877 — зладив первый мадярской выробы мотор на газ
* 1884 — первый мотор на газ и нафту (петролей), познатый як *Чонков мотор*
* 1890 — бензиновый мотор, познатый як мотор Чонкы-Банки

### Карбуратор
* 1893 — в парѣ з Банки запатентовали карбуратор, котрый и доднесь хоснують на бензиновых автах в цѣлом свѣтѣ

### Транспорт
* 1893 — въедно з Банки зготовили первы мадярскы моторку, моторовый човен и газовый клепач
* 1900 — поштовый моторовый трицикел, з котрых 21 успѣшно поуживала пошта Будапешта з деннов ѣздов 
* 1904 — поштове авто, котре служило поштѣ 25 рокы: было то перве мадярске авто, а по скушковой ѣздѣ () его выроба была ѣднана з двома фабриками
* 1909 — особне едновалцьове авто з выконом  и кардановым погоном, котрый ещи дотогды в Мадярщинѣ не знали

Csonka levélgyűjtő tricikli.jpg|Поштовый трицикел
Csonka János autó.jpg|Поштове авто
Csonka János egyhengeres autó.jpg|Едновалцьове авто


## Жерела и одказы
* 
* 
* 
* 

## Референции
Вульховцѣ (Тячовскый район)

**Вульхо́вцѣ**,  *Вільхівці* — село в Тячовском районѣ Закарпатской области Украины. Административный центер Вульховецкой териториалной громады.

## Полога
Село лежить в горской долинѣ, на правом березѣ Тересвы, за  од районного центру и за  од желѣзничной штации Тересва.

## Териториална громада
Село было центром сельской рады, до котрой административно припадали села Вульховцѣ, Вульховцѣ-Лазы, Вульховчик, Добрянске, Ракове, Сасово. Од року 2015 тоты села входять до териториалной громады.
;Вільховецька громада:
 90542, Закарпатська обл., Тячівський р-н,
 с. Вільхівці, вул. Центральна, буд. 118

## История
Перва исторична споминка датована роком 1389 под назвов *Ilhoba*. Далшы: 1404: *Ilhoch*; 1406: *Ilholcz*; 1448: *Ilholtz*; 1725: *Irholcz*; 1808: *Irholcz, Irhowec, Walchowec, Jalková*; 1828: *Irholcz, Wulychuwci, Jalowa*.

;Мадярска доба:В року 1910 село мало 3150 обывателѣ, з котрых были 2490 Русины, 548 Нѣмцѣ, 110 Мадяре. Найвекшы конфесийны громады: 2538 — грекокатолици, 591 — израелиты. До Трианона належало Тересвянскому округу Мараморошской жупы. В роках 1908–1912 из села до США, Франции и Белгии емигровали понад 50 особ.

;Чехословацка доба:В року 1930 обывательство села числом 4085 особ складовали 3269 Русины, 774 Евреи, 20 Чехы и Словаци, 8 Мадяре, иншы —1, чужоземцѣ — 13; конфесийны громады: 2659 — православны, 598 — грекокатолици. Державны уряды: нотарскый, поштовый, жандарскый; школы: русинска (6 клас), чешска (2 класы). Церкви: грекокатолицка мурована *Успѣня Пр.&nbsp;Богородицѣ*, 1889; православна деревяна *св.&nbsp;Тройцѣ*, 1928  (згорѣла в 1962); православна деревяна *Вознесѣня*, 1923 (розобрана в ); православна деревяна *св.&nbsp;Юрия*, 1937 (перебудована на муровану в 1982).

;Доба УССР: ся зачала 21. октобра 1944 выслободжѣньом од фашистичной окупации. В селѣ было створене земледѣлске дружство «Зоря комунизму», котрому припав готарь величинов , 1300 голов маргы и 2400 овець. В селѣ быв соковый цех, середня школа, културный дом, библиотека, кино, фечарско-акушерскый пункт, породниця, купель, 10 продавалнѣ, дѣтска захоронка, поштовый уряд.

## Вызнамны родаци
* Александер Хира (1897–1983), Епископ Мукачовскый, Папскый прелат. ректор Ужгородской духовной семинарии.

## Жерела и одказы
* 
* 
* 
* 

## Референции

Катеґорія:Населены пункты Украины
Катеґорія:Села Україны
Катеґорія:Населены пункты Закарпатской области
Аденозінтріфосфат

**Аденозінтріфосфат**, або тыж АТП, є молекула котра переносить енергію в бунках. Окрем того хоснує ся коло бунковой комунікації, фотофосфорілёваня, фотосінтезі, ферментації, дїлїня бункы а є частёв ДНА.

## Референции

Катеґорія:Орґанічны злученины
Андрѣй Гай

**Андрѣй Гай** (; *&nbsp;29. януар 1932, Суков, Словакия&nbsp;— †&nbsp;15. фебруар 2016, Пряшов, Словакия)&nbsp;— русинскый малярь и педагог.

## Биография
Походив зоз селянской фамелии. Уродив ся в Суковѣ, окрес Гуменне. Закончив русску гимназию в Гуменном (1952), Высоку школу вытварных умѣнь в Братиславѣ (1952–1958).

По штудиях працовав як умѣлецкый редактор часописа *Дружно вперед* (1958–1960); пак выучовав вытварне умѣня на Пряшовской универзитѣ Павла Йозефа Шафарика (1960–1973). В далшых роках – вытварный умѣлець на вольной нозѣ. 

Умер 15. фебруара 2016 в Пряшовѣ во вѣку 84 рокы.

## Творба
Мальовав головно пейзажы, портреты, фигуралны композиции, закутя. В роках 1960–1990 вытворив векше число монументално-декоративных архитектурных композиций, настѣнных мальб, сграфито, мозаик.

Мав веце як 50 индивидуалных выставок и быв участником понад 150 колективных. В року 1987 достав медайлу *За розвиток окресу Пряшов* и награду крайского народного выбору в Кошицях за камяну мозаику. При нагодѣ 80-роча умѣлця (2012) приматор Пряшова го одзначив *Цѣнов приматора* за довгорочный и выимочный вклад до вытварного умѣня и репрезентации мѣста Пряшова дома и за границями.

## Жерела и одказы
* 
* **Владислав Грешлик**: Ґай Андрій  С.&nbsp;101
* 
* 

## Референции

Катеґорія:Русиньскы малярї
Караганда

**Караганда́**   — четвертый найвекшый город в Казахстанѣ, центер найвекшой области — Карагандинской. 

## Етимология
Назва походить од корчох "карагана" (Caragana arborescens, Caragana frutex), што буйно ростуть в том теренѣ.

## Полога
Лежить в серединѣ важного Карагандинского угляного ревира. Узел автодорог, желѣзнична штация, меджинародне летиско  *Сары Арка*.

## История
Долованя угля ся зачало в року 1857 в невеликом обсягу про потребу недалекой мѣдяной гуты, было заставлене в  рокох, пак зась  скоро выростло по року 1931, коли ту пришла желѣзниця, и быв принятый декрет о вывою Карагандинского угляного ревира про засобованя промысла Урала. Караганда достала статус города в року 1934 и стала ся областным центром в року 1936. В року 1939 обывательство уже выростло до 166&nbsp;000 особ. В Карагандѣ и околици ся широко выуживала примусова робота. В  ту быв центер Карагандинского поправчого лагра *Карлаг*.

## Днешность
Долованя угля зоставать основным конарьом промысла Караганды, но суть ай великы металургичны комбинаты, цѣментны фабрикы, а тыж потравиновый и иншый легкый промысел. Ку року 1972 концентрация промысла в Карагандѣ привела ку вычерпаню засоб воды в том сухом регионе и потребовала ставбу канала од рѣки Иртыш до Караганды, котрый был отвореный того ж року.

Сучасный город складать ся з окремых давных населеных пунктох, розметаных на великой територии. *Старый город* в первы рокы выростав хаотично и склав ся зоз вецей як 20 селитв, але *Новый город*, на юг од него, зачатый в  року 1934  (група московскых архитекторох, ведучый )  быв задуманый як културный и административный центер, мать широкы улицѣ, паркы и монументалны будовы. Центер города — район *Юго-Восток*, выставленый подля генералного плану з року 1971. Караганда — културный, научный и шпортовый центер региона.

## Жерела и одказы
* 
*  

## Референции

Катеґорія:Населены пункты Казахстана
Мітохондрія

Мітохондрії суть мембрановы орґанелы, находячі ся в цітоплазмі еукаріотичных бунках. Є то енергетічне жрідло енергії, затоже оповідать за бункове дыханя а продукцію АТП в бунцї.

= Зложіня =
Мітохондрія має выразну овалну форму, векшынов  є довга 1-10 μm а є оточена внутрішнёв а вонкашнёв мембранов котра одокремить орґенелу од цітоплазмы. Вонкашня є барьєров меджі внутрішнім середовищом a цітосолёв. Внутрішня мембрана оточує основну матерію мітохондрії - матрікс, котрый включать ензімы потрібны на транскріпцію, трансферову РНК а рібозомы потрібны на творіня протеінів. Є складена так што бы сотворила крісты, узкы фалды, што збівыють поверьх мамбраны.

= Функція =
Мітохондрії суть продуценты енерґії про бунку через бункове дыханя. Під час бункового дыханя выникне аденозінтріфосфат АТП, котрый є універзалным жрідлом енерґії бункы. Є то процес котрый в конечнім выслїдку сотворить паливо про вунковы актiвіты як бункове дїлїня, цікл Кребсa, рост і бункова смерть, із потравин котры їме.

= Референції =
Катеґорія:Цитология
Катеґорія:Органелы
Багдати

**Багдати**, *груз.*: ბაღდათი, за совѣтской добы поименованый **Маяковский** (1940) — варош, административный центер района Багдати в краю Имеретия в западной Грузии. В року 1981 достав статус вароша, а в року 1991 вернули му стару назву.

## Полога
Положеный на рѣцѣ Ханисцкали (приток Риони), о  на юговосток од желѣзничной штанции Риони (на линии Самтредиа — Хашури).

## Газдовство
Продукция конзерв и вина, фабрика на бутор.

## Култура
Народный театер.

## Вызнамны родаци
* Владимир Маяковскый (1893–1930), русскый поет револуции 1917 и первого пореволучного периода, футуриста

## Жерела и одказы
* 
* 

## Референции


file:Baghdati Park.jpg|Парк в центрѣ
file:Baghdati Cathedral 1.jpg|Православна катедрала
file:Khanistskali in Baghdati 1.jpg|Рѣка Ханисцкали
file:Mayakovsky House Museum 2.jpg|Музей-родиско Маяковского
Петер Шворц

**Петер Шворц**,  *Peter Švorc*, *31. януар 1957, Липтовскый Микулаш&nbsp;— словацкый историк, универзитный професор.

## Штудии
Абсолвовав основну девятьрочну школу в Штрбѣ (1963–1972), гимназию гуманитарного профила в Попрадѣ (1972–1976) и высокошколскы штудии на Филозофичной факултѣ Универзиты Павла Йозефа Шафарика (FF UPJŠ, 1976–1981). В року 1981 там зыскав академичну титулу *PhDr.*, а в року 1990 на Филозофичной факултѣ  Универзиты Коменского в Братиславѣ научный ступень кандидата историчных наук.
 
## Педагогична и научна чинность
В року 1998 ся габилитовав на доцента Филозофичной факулты в Пряшовѣ, а в року 2004 достав диплому професора истории. Од року 1981 працовав во Выходнословацком Музею в Кошицях яко фахман на найновшу историю ай историю земледѣлства. Од року 1983 працуе на катедрѣ истории FF UPJŠ яко асистент, ведучый семинарох, а пак и преподаватель.

Петер Шворц шпециализовав ся на истории первой половкы XX. стороча з найвекшов позорностьов на выходну Словакию и Подкарпатску Русь и преподавать курз истории тых регионох на Пряшовской универзитѣ Павла Йозефа Шафарика. Автор векшого числа робот, дотычных Подкарпатской Руси и Выходной Словакии, зокрема глубоко перештудовав проблем дефиниции етнолингвистичной и политичной границѣ меджи Словаками и Русинами. Его роботы суть основаны на широком хоснованю архивных материалох и характерны незавзятым поглядом на русинску народность, а в значной мѣрѣ приспѣли ку информованю словацкой сполочности о историчном краю на выходѣ од ей границь.

## Монографии, дотычны  Русинох
* ŠVORC, Peter, 1996. Stručné dejiny Podkarpatskej Rusi. II. 1918–1946. Metodické centrum: Prešov. 72&nbsp;strán.
* ŠVORC, Peter, 1996. Zakliata krajina. Podkarpatská Rus 1918–1946. Prešov: Universum. 127&nbsp;strán.
* ŠVORC, Peter, 2003. Krajinská hranica medzi Slovenskom a Podkarpatskou Rusou v medzivojnovom období (1919–1939). Prešov: Universum. 424&nbsp;strán.
* ŠVORC, Peter, 2007. Zakletá zem. Podkarpatská Rus 1918–1946. Praha: Nakladatelství Lidové noviny. 318&nbsp;strán.
* ŠVORC, Peter, 2018. Od pluhu do senátorského kresla. Jurko Lažo a jeho doba (1867–1929). Prešov: Universum-EU, s.r.o. 271&nbsp;strán.

## Жерела и одказы
* 
* 

## Референции

Катеґорія:Русиньскы історіци
Болонья

**Болонья**,  *Bologna* — главный город региона *[[Емилия-Романья]]* на сѣверѣ Италии з обывательством  (зачатком рока 2020), семый найвекшый город Италии.

## Полога
Лежить на сѣверѣ державы в сѣверной подошвѣ Апеннин меджи рѣками Рено и Савена. Важный транспортный узел на перетинѣ дорог, што звязують Сѣвер и Центер Италии.  

## История
Од VI. стороча до н. е. называла ся Фелсина (Fеlsiпа) и была главным городом етрускох. Од року 189 до н. е. — римска колония Бонония (Вопопіа). Од конця VIII. стороча под патронатом Папы. Права городской комуниты Болонья достала од року 1116, а в року 1158 достала шпециалны привилегии од императора Священной Римской империи. В XIII. сторочу ся стала торговым и ремеселным центром европского вызнаму и вошла в число 10 найвекшых городох Европы. В року 1512 прилучена ку Папскому штату и зоставала в том статусѣ до року 1860, окрем рокох 1797–1815, коли входила в створену Наполеоном Цизалпинску републику.

## Газдовство
До Первой свѣтовой войны газдовство Болоньи переважно было звязане з аграрнов выробов уродной околичной ровнины. Хоть аграрный и потравиновый секторы суть и дале важны, днесь ся город вывинув на индустриалный центер з продукциов земледѣлскых машин, електричных моторох, моторок, желѣзничного обладунку, хемикатох и обуви.

## Наука и култура
Болонья — важный културный центер; ту скуплене тыж значне число научных инштитуций: меджи нима Центер нуклеарных выгледовань (зашто город часто называють «талиансков силиконовов долинов»), Академия красных умѣлств (1710), Академия наук Болоньи (1711), Аграрна академия (1807), Талианска академия економии (1813), Болоньска универзита (1088). Понад 200 библиотек, в том числѣ библиотека Кардуччи (1907), библиотека Сан-Доменико (1218). Понад 43 музеи и галереи. Театры: Арена-дель-Соле, Деон, Дузе, дѣтскый Театр Тестон идр.

## Жерела и одказы
* 
* 

## Референции
Генрик Фонтаньски

**Генрик Фонтаньски**,  *Henryk Fontański*, *30. януар 1947, Ченстохова&nbsp;— польскый филолог, лингвист, универзитный професор.

Фонтаньски выштудовав русистику на Высшой педагогичной школѣ в Ополю (1971). По закончѣню штудий асистент професора Станислава Кохмана, в року 1976 зыскав докторат. Од року 1978 перешов до Шлезской универзиты (1978 — доктор габилитованый гуманитарных наук; 2000 — професор). Организовав Оддѣл русско-польской компаративной лингвистикы. В роках 2000–2005 быв продеканом филологичной факулты, а в роках 2008–2016 – директором Инштитуту выходнославянской филологии Шлезской универзиты. Преподавав тыж на Педагогичной академии в Краковѣ (2003–2007). Шпециализовав ся з карпаторусинскых диалектох. 

Од зачатку  активно сполупрацуе з лемковскыма шпециалистами в сферѣ кодификации лемковского языка, зокрема зоз Стоваришѣньом Лемкох,  стоваришѣньом *[[Руска Бурса]]*  и Стоваришѣньом лемковской молодежи *Чуга*.  

Опубликовав даколько робот на тоту тему. В сполуавторствѣ з Мирославов Хомяк выпрацовав штандарт лемковского языка „Ґраматыка лемківского языка‟ (2000).

В року 2003  на Педагогичной академии в Краковѣ организовав научно-дидактичну конференцию про учительох лемковского языка, в року 2006 — конференцию *Дилемы лемковской самоидентификации — аспект историчный, языковый, културовый, сполоченскый*, в року 2007 — III. Меджинародный конгрес русинского языка в Краковѣ.  

В року 2015 выступовав на IV. Меджинародном конгресѣ русинского языка в Пряшовѣ.

## Жерела и одказы
* 
* 

## Референции
Лодовико Феррари

**Лодовико Феррари**,  *Lodovico Ferrari* / *Ludovico Ferraro*; *2. фебруар 1522, Болонья – †5. октобер 1565, Болонья — талианскый математик, котрый найшов универзалне рѣшѣня ровницѣ четвертого ступеня.

## Биография
Лодовико Феррари походив з худобной фамелии и быв приятый на службу яко 15-рочный ку познатому талианскому математикови Джероламо Карданови служити побѣгайла. Навщѣвлявчи лекции Кардана, научив ся латину, грецкый язык и математику. В року 1540 вычередив Кардана на мѣстѣ публичного лектора математикы в Миланѣ и тогды вынайшов способ рѣшѣня ровницѣ четвертого ступеня, котрый способ пак быв опубликованый в Кардановой роботѣ *Ars magna* (1545; Велике умѣня) въедно з рѣшѣньом кубичной ровницѣ, найденым самым Джероламо Карданом. Публикация *Ars magna* спричинила голосну публичну спереку зоз иншым познатым талианским математиком Никколо.Тарталья, котрый твердив, же то он автор первого рѣшѣня кубичной ровницѣ. По шѣстьох публичных писмах и одповѣдях Феррари и Тарталья зыйшли ся 10. августа 1548 года в Миланѣ на публичном математичном конкурзѣ, де Феррари выступовав як оборонець авторства свого учителя  Кардана и тот конкурз выграв.

Тарталья не хотѣв быв ставати у конкурз з молодым учеником, понеже побѣда над ещи мало знаным математиком Феррари не обѣцяла му великый материалный хосен, и цѣлый рок одписовав му, понижовав го, добиваючи ся, жебы у конкурз став сам Кардано. Але наконець достав понуку файного мѣста, но жебы го обсадив, пожадали од него ити до Милану и докончити конкурз, и так не зоставало му нич инше.

По таком успѣху Феррари достав вельо понук на розличны уряды, з котрых собѣ выбрав уряд ведучого даньовой службы, а неодовго там ся став богатым. По часѣ зо здоровелных причин и недорозумѣня з надрядженым тот уряд опустив и вернув ся дому до Болоньи, де прияв мѣсто професора математикы на универзитѣ, але неодовго умер.

## Интересны факты
* Вернувши ся дому, Лодовико Феррари жив у своей овдовѣлой сестры Маддалены. Подля Кардана, она ани не смутила за ним. Шушкало ся, же то она отровила свого брата. По погребѣ, здѣдивши его богатство, оддала ся ещи раз и переписала маеток на нового мужа. Доставши вшитко богатство, новый муж з ним утѣк, а Маддалена умерла в жебротѣ.
* На честь математика названа планетка (21331) Лодовикоферрари.

## Жерела и одказы
* 
* 
* 

## Референции

Катеґорія:Математіци
Катеґорія:Болонья
Милано

**Милано**,  *Milano* — главный город региона *[[Ломбардия]]* на сѣверѣ Италии з обывательством  (зачатком рока 2020), другый найвекшый город Италии по Римѣ. З подгородами творить агломерацию з обывательством понад , а з провинциов Милано — понад .

## Полога
Город положеный на сѣвер од рѣкы По и на юг од Алп в серединѣ обширной ровнины. Центер города лежить в надморской вышцѣ 122&nbsp;м. Великый транспортный узел (желѣзниця, автодорогы), меджинародны летиска *Малпенса* и *Линате*; од року 1964 метро.

## История
В року 222 до н. е. доставать ся под владу Римской империи и несе назву Ме­дио­лан  *Mediolanum*. Период ренесанчной проспериты зачав ся в року 1450, коли Франческо Сфорца, немилосердный и честолюбивый воевода, заняв город и основав нову династию. Под владов рода Сфорца город быв до року 1535, коли перешов испанскым Габсбургам, а в року 1706 — австрийскым.

## Газдовство
Продукция авт (Alfa Romeo), моторок и скутерох (Lambretta), аеропланох, електроапаратох, металообробка, гумарскый промысел (Pirelli), выроба конфекции и значкового убраня (Armani , Versace , Ferré, Prada, Dolce & Gabbana и Missoni). В найновшых «постиндустриалных часах» фурт векшу вагу доставать финанчный сектор, реклама и торговля. В  роках в службах уже были затруднены понад 60% працуючых.

## Наука и култура
Милано — великый центер наукы, образованя и културы Италии. Найвекшый архитектурный памятник — готична катедрала (Duomo), една из найвекшых в Европѣ, з капацитов над 20 000 особ, быв зачатый в року 1386, а завершеный при Наполеонѣ I.

## Жерела и одказы
* 
* 

## Референции
189 до н. е.

## Подѣи
* Бывша Фелсина (Fеlsiпа), а днешня Болонья, ставать ся римсков колониов Бонония (Вопопіа).

## Уродили ся

## Умерли

## Жерела и одказы
* 
* **Хронология**: //

## Референции
222 до н. е.

## Подѣи
* Ме­дио­лан  *Mediolanum* (днешный Милано) доставать ся под владу Римской империи.

## Уродили ся

## Умерли

## Жерела и одказы
* 

## Референції
(21331) Лодовикоферрари

**(21331) Лодовикоферрари** — планетка главного паса астероидох. Была объявлена 17. януара 1997 в обсерватории Прескотт  Полом Комба и названа на честь талианского математика Лодовика Феррари (1522–1565), объявителя универзалного рѣшѣня алгебраичной ровницѣ четвертого порядка..

Планетка *(21331) Лодовикоферрари* ся обертать довкола Сонця з периодом . Розмѣр планеткы .

## Жерела и одказы
* **Schmadel, Lutz D.** Dictionary of Minor Planet Names. — Fifth Revised and Enlarged Edition. — B., Heidelberg, N. Y.: Springer, 2003. — P. 865. —  
*  '''JPL Small-Body Database''' Browser on 213111 Lodovicoferrari (1997 BO) 
* '''Анимация орбиты''' планеткы 213111 Lodovicoferrari (1997 BO)

## Референции

Катеґорія:Астрономія
Лодовикоферрари
Джероламо Кардано

**Джеро́ламо Карда́но**, , ; *24. септембер 1501, Павия – †21. септембер 1576, Рим) — талианскый математик, инженер, филозоф, дохтор, звѣздарь.

Образованя достав на универзитах Павии и Падуи (1521–1526). Спочатку ся занимав лем медицинов, але в року 1534 ся став професором математикы в Миланѣ и Болоньи. Роботы Кардана мали великый вызнам про вывой алгебры. Быв меджи первыма в Европѣ, котры зачали хосновати
уймовы ай имагинарны корѣнѣ ровниць. З Карданом звязують формулу рѣшѣня кубичной ровницѣ. Быв познатый тыж як инженер: занимав ся теориев ваг, механизмами переданя руху (за ним названый кардановый механизм). 

В року 1539 был принятый до Миланской колегии дохторох, а неодовго ся став ей ректором. Его слава яко дохтора ся росширила, и многы коронованы особы Европы кликали го ку собѣ; але он над то цѣнив свою независимость, а не хотѣв быти дворскым дохтором. В року 1543 ся став професором медицины в Павии.

Перед смертьов Кардано завершив свою автобиографию *De propria vita* (Книга мого живота), з котрой ся мож дознати не лем о его животѣ, але и мати образ того, як ся жило в XVI. сторочу.

## Жерела и одказы
* 
* 

## Референции


Cardano - De propria vita, 1821 - 698063 F.jpg
Gerolamo Cardano-De subtilitate.jpg
Cardano-Ars.jpg
Cardano-varietate.jpg
Cardano-vita.jpg


Катеґорія:Італія
Катеґорія:Персоналии 16. стороча
Ченстохова

**Ченстохо́ва**,  *Częstochowa*  —город на югу Польщи во воеводствѣ Шлезия.

## История
Зачаточно город ся склав зоз двох осад — Старой Ченстоховы, основаной в XIII. сторочу, и Ясной Гуры, основаной в XIV. сторочу, котры ся наконець злучили в року 1826.   Монастырь Ясна Гура (1382), в котром суть цѣнны фрескы и славна чудотворна икона Божой Матери Ченстоховской, позната тыж як Чорна Мадонна, став ся важным одпустовым мѣстом римокатолицкых паломникох. Монастырь был укрѣпленый и служив фестунком про польске войско в добѣ шведскых впадох в роках 1655 и 1705.

## Газдовство
Ченстохова — важный промысловый город з текстиловыми фабриками, хемичным промыслом, продукциов скла и папѣрю, а тыж потравиновым промыслом. Ту мають ай металургичный комбинат *Huta Częstochowa*.

## Жерела и одказы
* 

## Референции

Катеґорія:Населены пункты в Польску


Jasna_Góra_i_otoczenie_06.jpg| Монастырь Ясна Гура
Bundesarchiv Bild 101I-380-0086-27, Polen, Halbkettenfahrzeuge.jpg|Нѣмецка окупация, 1939
Huta Częstochowa.JPG|Huta Częstochowa
Miejska Biblioteka Publiczna w Częstochowie.JPG|Библиотека
Шлезия (воеводство)

**Воеводство Шлезия**,  *województwo śląskie* — едно з 16 воеводств Польщѣ, утвореных реформов року 1999, котре лежить в южной части штату з центром в Катовицах.

## Полога
Воеводство Шлезия межуе з Лодзьскым воеводством на сѣверѣ, Святокрижскым воеводством на сѣверовыходѣ, Малопольскым воеводством на выходѣ и Ополскым воеводством на западѣ; а на юг од него суть Словакия и Чехия.

## Административны части

Воеводство ся дѣлить на 17 повѣтох и 19 мѣст на правах повѣту. Се едине воеводство, де число мѣст на правах повѣту перевысшать число повѣтох. 

На мапѣ темнѣшов выокремлены мѣста на правах повѣту, назвы котрых перерахованы во вертикалном списку. Назвы повѣтох суть означены на мапѣ.

1. юла 2017 законом окресленый единый в Польщи метрополиталный сполок под назвов *Метрополия Горношлезского ревира*,  *Górnośląsko-Zagłębiowska Metropolia (GZM)*, котрый набрав правну силу 1. януара 2018. Тот административный сполок ся одличуе высоков урбанизациов и традичныма газдовско-културныма вязями.

## Газдовство
Грубый домашный продукт воеводства Шлезия в року 2018 быв , што чинило 12,3% ГДП Польщѣ, а на едного обывателя — , з чим воеводство было друге в краю.

Головныма конарями газдовства суть службы и промысел. Найменше занятых працуе в земледѣлствѣ и лѣсном газдовствѣ.

## См. тыж
* Воеводства в Польщи

## Жерела и одказы
* 

## Референции

Катеґорія:Воеводства в Польщи
Микола Каменицкый

**Микола Каменицки** (Микола Каменїцки), *11. фебруар 1947, Коцур, Войводина, Сербия — руснацкый  историк, фолклориста, поет.

## Биография
Закончив основну школу в Коцурѣ, а пак фахову школу во Вербасѣ, де працовав на цукровой фабрицѣ. Жие в Коцурѣ. Фолклорны тексты и властны поезии публикуе в новосадскых периодичных выданях *Пионирска заградка*, *Мак*, *Шветлосц*, о народной творчости югославскых Руснакох писав в розличных зберьках, в том числѣ и в материалах Союза обществ фолклористох Югославии.

## Творба
Микола Каменицкый быв еден зоз первых поетох, якы писали в жанрѣ *поезия в прозѣ*, в котром написана векша часть его первой властной зберькы, што вышла в едиции «Библиотека младих руско-українских писательох ’Жридла’» (№&nbsp;9, 1971). Поет ся замыслять над околичным свѣтом, ситуациов своей отчизнины, судьбов сонародникох.

Написав тыж даскельо штудий о руснацком фолклорѣ на материалах з Коцура, и хроник з живота родного валала (шпорт, театер, газдовскый живот). Окреме треба спомянути его принос ку зберьцѣ *Erotica ruthenica* (1995).

## Публикации
* Каменїцки Микола: Конци у безкраю. — Нови Сад: Руске слово, 1971. — 48 с.
* Камењицки Микола: Спортски живот Куцуре, Савез организација за физичку културу Врбас, 1977, стр. 353.
* Дуга над валалом. Зборнїк писньох коцурских поетох. — Коцур: Подружнїца Дружтва за руски язик и литературу Коцур, 1995, ( належать М.&nbsp;К.)
* Каменїцки Микола, ред.: Одняте од забуца, Руске слово - Дружтво за руски язик и литературу, Подружнїца у Коцуре, 1995, Нови Сад, б. 32.
* Erotica ruthenica — Еротика рутеника. Зборнїк еротских приповедкох, писньох, анеґдотох, вереньох и загадкох югославянских Руснацох. — Нови Сад: Секция за скарб Дружтва за руски язик и литературу, 1995. — 130 с. (векша часть зберькы належить М.&nbsp;К.)
* Каменїцки Микола: “Перши крочаї драмскей дїялносци”, Драмски живот Коцура, Руске слово - Дружтво за руски язик и литературу, Подружнїца у Коцуре - КУД Жатва, 1998, Нови Сад, 3-6.

## Жерела и одказы
* 
* 

## Референции

Катеґорія:Русиньскы поеты
Катеґорія:Русиньскы фолклорісты
Маастрихтскый договор

**Маастрихтскый договор**,  *Maastricht Treaty*, официално **Договор о Европской унии**,  *Treaty on European Union* — меджинародный договор, подписаный 7. фебруара 1992 и платный од 1. новембра 1993, котрым ся утворила Европска уния (EU).

## Основны точкы
Тым актом гражданство EU достала кажда особа, што была гражданином членского штата. Гражданство EU давало людям можность голосовати и кандидовати на мѣстных выберанках и выберанках до Европского парламента в штатѣ EU , в котром они жили, независимо од их народности. Договор тыж застачовав заряджѣня централного банковництва и единой валуты (евро), повиновав участникох вести сполочну вонкашну политику и политику беспекы и нутив ку вецей тѣсной кооперации в розличных иншых сферах, як природне окружѣня, сполупраца полиций и социална политика.

Подля договору, державы-членкы унии мусять прияти до своих правных норм тоты базовы правовы точкы, на якых основаный розвой и фунгованя европской интеграции. На оборону прав граждан заведеный уряд омбудсмена (од швед. ombudsmann — урядна особа, яка контролуе додержаня законных прав граждан з боку органох влади ци урядникох). Подля договору, рѣшѣня односно вонкашной политикы унии мають ся принимати консензом. 

## Подписанты

## Жерела и одказы
*  
* 

## Референции